**ÁRVERÉSI VEVŐ NYILATKOZATA AZ ÁRVERÉSI HIRDETMÉNY VI. D) 3. PONT 3.6. ALPONTJA ALAPJÁN**

**(Jelentkezés az adásvételi szerződés megkötése érdekében)**

|  |  |
| --- | --- |
| Alulírott (személyi igazolvány szerinti név)[[1]](#footnote-2)\*: |  |
| Születési név\*: |  |
| Születési hely és idő\*: |  |
| Anyja neve\*: |  |
| Lakcímigazolvány szerinti lakóhely:\*: |  |
| Állampolgárság\*: |  |
| Személyi azonosító (személyi szám)\*: |  |
| Adóazonosító jel\*: |  |
| Agrárkamarai azonosító\*: |  |
| Földműves nyilvántartásba vétel száma (ügyiratszám)\*: |  |
| Telefonszám\*: |  |
| E-mail cím: |  |
| Számlavezető pénzintézet neve, bankszámlaszám: |  |
| Település, fekvés, helyrajzi szám (Árverési azonosító)\*: |  |
| Árverést lebonyolító kormányhivatal\*: |  |
| Árverés időpontja (év/hó/nap)\*: |  |
| Vármegye\*: |  |
| Magyar Állam értékesítésre kerülő tulajdoni hányada\*: |  |
| Közös árverési vevő esetében a megszerezni kívánt tulajdoni hányad: |  |
| Ajánlott / elfogadott vételár (Ft)\*: |  |

A Nemzeti Földügyi Központ, amely központi költségvetési szervezet a Nemzeti Földalapról szóló 2010. évi LXXXVII. törvény (a továbbiakban: Nfatv.) 18. § (1) bekezdés, valamint a Nemzeti Földalapba tartozó földrészletek hasznosításának részletes szabályairól szóló 262/2010. (XI. 17.) Korm. rendelet (a továbbiakban: Korm.rendelet) IV. Fejezete alapján nyilvános árverés keretében, a Magyar Állam tulajdonába és a Nemzeti Földalap vagyoni körébe tartozó földrészletek értékesítését tartalmazó árverési hirdetmény Kiírója volt - a Nemzeti Földalap hatékonyabb kezeléséhez szükséges egyes törvények módosításáról szóló 2024. évi XI. törvény 7.§-a értelmében- 2024. május 31. napjával beolvadásos különválással megszűnt.

Az Nfatv. 3. § (1) bekezdése értelmében a Nemzeti Földalap felett a Magyar Állam nevében a tulajdonosi jogokat és kötelezettségeket 2024. június 1. napjától az agrárpolitikáért felelős miniszter az általa vezetett minisztérium mint a Nemzeti Földalap kezeléséért felelős szerv (NFK) útján gyakorolja. A Nemzeti Földalappal kapcsolatos polgári jogviszonyokban az államot – törvény eltérő rendelkezése hiányában – az NFK képviseli.

1. Az árverési hirdetmény VI. D) 3. pont 3.6. alpontja alapján, jelen nyilatkozat megtételével és benyújtásával, mint árverési vevő (nyertes árverező vagy sorrend szerinti első helyen álló elővásárlásra jogosult), ezúton jelentkezem az adásvételi szerződés megkötése céljából.

1. Amennyiben nyertes árverező vagyok, úgy tudomásul veszem, hogy a nyilvános árverésen általam licitálás útján felajánlott vételár a megkötendő adásvételi szerződés végleges vételára, ahhoz kötve vagyok.

Amennyiben azonos licitösszeggel vételi ajánlatot tevő árverező vagyok (egyidejű licit), tudomásul veszem, hogy az árverezésvezető által helyben lefolytatott sorsolást követően, az egyidejű licit során általam felajánlott vételár a megkötendő adásvételi szerződés végleges vételára, ahhoz kötve vagyok.

Amennyiben az elővásárlási sorrend szerinti első helyen álló elővásárlásra jogosult vagyok (tehát mint elővásárlóval kerül megkötésre velem az adásvételi szerződés), úgy tudomásul veszem, hogy az árverés lezárását követően, általam tett vételi ajánlatot elfogadó nyilatkozatomhoz kötve vagyok.

Amennyiben közös árverező vagy közös elővásárlási joggyakorló vagyok, úgy tudomásul veszem, hogy a nyilvános árverésen a licitálásra jogosult közös árverező vagy a közös jognyilatkozat megtételére jogosult által, a közös árverezői és közös elővásárlói jog gyakorlásáról szóló szándéknyilatkozatban meghatározott tulajdoni hányadnak megfelelő vételár a megkötendő szerződés végleges vételára, ahhoz kötve vagyok.

1. Tudomásul veszem, hogy a jogszabály által előírt vagyonszerzési illeték, illetve az ingatlan-nyilvántartási bejegyzések igazgatási szolgáltatási díja (tulajdonjog-változás, visszavásárlási jog stb.), a tulajdoni lap / földhasználati lap lekérésének díja, illetve erdők esetén a megosztási és földmérési költségek engem terhelnek.

Vállalom, hogy az ingatlan értékbecslésének költségét viselem, amelynek összege Korm. rendelet4/B. § (1)-(3) bek. szerinti érték-megállapítás alkalmazásával érintett ingatlanok esetében 25.000 Ft / ingatlan + ÁFA, helyszíni szemlés értékbecsléssel érintett ingatlanok esetében a forgalmi értékbecslés költsége minimum 54.000 Ft + ÁFA.

Tudomásul veszem, hogy az adásvételi szerződés megkötésének feltétele az értékbecslési díj megfizetése.

Vállalom, hogy az ügyvédi munkadíj rám eső részét, mely az adott földrészlet vagy földrészlet tulajdoni hányada vételárának 1,5 %-a + Áfa összegű megbízási díj, a szerződéskötés napján az eljáró ügyvédnek számla ellenében megfizetem.

A szerződéskötéssel és a tulajdonjogszerzéssel kapcsolatos díjakba, költségekbe nem tartozik bele a pénzintézetek által nyújtott, külön szerződés alapján, a kölcsön biztosítékául kikötött jelzálogjog és a pénzintézetek javára alapított elidegenítési és terhelési tilalom ingatlan-nyilvántartásba történő, önálló bejegyzésével kapcsolatos eljárási díj és költség, továbbá a pénzintézetek által előírt egyéb költségek, közjegyzői díjak.

Tudomásul veszem és vállalom, hogy amennyiben a pénzintézetek nem a saját maguk feladataként intézik ezt, a pénzintézetek által külön szerződés alapján nyújtott, a kölcsön biztosítékául kikötött jelzálogjog és a pénzintézetek javára alapított elidegenítési és terhelési tilalom ingatlan-nyilvántartásba történő, az adásvételnél eljáró ügyvéd általi bejegyeztetésével kapcsolatos bruttó ügyvédi megbízási díj mértéke, a földrészlet vagy földrészlet tulajdoni hányada vételárának egy ezreléke.

Tudomásul veszem, hogy az eljáró ügyvéd díjelőleg megfizetését is kérheti.

1. Tudomásul veszem, hogy amennyiben az általam megvásárolni kívánt ingatlan
	1. az európai közösségi jelentőségű természetvédelmi rendeltetésű területekkel érintett földrészletekről szóló 14/2010 (V.11.) KvVM rendelet alapján Natura 2000 területnek minősül, úgy a Nemzeti Földalapról szóló 2010. évi LXXXVII. törvény 23. § (2) bekezdése és a Korm. rendelet 3. § (1) bekezdése értelmében a természetvédelemért felelős miniszter,
	2. a Korm. rendelet 1. § (2) bekezdés i) pontja alapján vízvédelmi területnek minősül, a Korm. rendelet 3. § (2) bekezdése értelmében a vízügyi igazgatási szervek irányításáért felelős miniszter,
	3. az erdőről, az erdő védelméről és az erdőgazdálkodásról szóló 2009. évi XXXVII. törvény 8. § (4) és (5) bekezdésében meghatározott földterületnek minősül, a Korm. rendelet 3. § (3) bekezdése értelmében erdőgazdálkodásért felelős miniszter,
	4. védetté nyilvánított régészeti lelőhelynek, illetve régészeti védőövezetnek minősül, a Korm. rendelet 3. § (4) bekezdése értelmében a kulturális örökség védelméért felelős miniszter,
	5. parti sávval érintett, a Korm. rendelet 3. § (5) bekezdése alapján a vízügyi igazgatási szervek irányításáért felelős miniszter

egyetértése szükséges az értékesítéshez, mely nyilatkozat(ok) beszerzéséről az NFK gondoskodik.

Tudomásul veszem továbbá, hogy ezekben az esetekben a szerződés csak a szükséges miniszteri jóváhagyást követően kerül megkötésre.

Tudomásul veszem, hogy amennyiben az ingatlan a Nemzeti Infrastruktúra Fejlesztő Zrt. (amelynek feladatait 2023. január 1. napjától az Építési és Közlekedési Minisztérium látja el) és az NFK között létrejött együttműködési megállapodással érintett, úgy az NFK a szerződéskötést megtagadhatja. Amennyiben az adásvételi szerződés megkötésre került, az NFK jogosult a szerződéstől való elállásra azzal, hogy az általam megfizetett, szerződéskötéssel kapcsolatos költségek részemre visszafizetésre kerülnek.

Tudomásul veszem és vállalom, hogy mint új tulajdonos, a Korm. rendelet 50/E. § (3) bekezdésében foglaltak szerint ültetvény értékesítése esetén, korábbi haszonbérleti szerződésből fennálló elszámolási igény esetén, a használóval köteles vagyok elszámolni a tulajdonjogom bejegyzésétől számított 1 éven belül.

Tudomásul veszem, hogy amennyiben az ingatlan harmadik személy jogosultsága okán pályázati/támogatási (a továbbiakban: támogatási) kötelezettséggel érintett, abban az esetben az NFK hatályos tulajdonosi hozzájárulása alapján a támogatási fenntartási időszak végéig a támogatási cél megvalósítását szolgáló hasznosítási és/vagy a projekt támogatási szerződésben foglalt egyéb kötelezettség teljesítése engem, mint új tulajdonost terhel.

1. Mező- és erdőgazdasági hasznosítású földre vonatkozó vétel esetén nyilatkozom, hogy annak megvásárlása esetén, a föld használatát másnak nem engedem át, azt magam használom és ennek során eleget teszek a földhasznosítási kötelezettségemnek, továbbá vállalom, hogy – a mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) 13. § (3) bekezdésében foglaltak kivételével – 5 évig más célra nem hasznosítom.

Amennyiben a Földforgalmi tv. 13.§ (4) bekezdése értelmében az ingatlan harmadik személy használatában van, úgy kötelezettséget vállalok arra, hogy a fennálló földhasználati jogviszony időtartamát nem hosszabbítom meg, és annak megszűnését követő időre az előző bekezdésben foglalt kötelezettségeket vállalom.

A Földforgalmi tv. 14. § (1) bekezdése alapján nyilatkozom, hogy nincs földhasználatért járó ellenszolgáltatás teljesítéséből eredő bármilyen korábbi földhasználattal kapcsolatos jogerősen megállapított és fennálló díj-, vagy egyéb tartozásom (földhasználati díjtartozás).

A Földforgalmi tv. 14. § (2) bekezdése alapján nyilatkozom, hogy a szerzést megelőző 5 éven belül nem állapították meg, hogy a szerzési korlátozások megkerülésére irányuló jogügyletet kötöttem.

Amennyiben pályakezdő gazdálkodó vagyok, úgy a Földforgalmi tv. 15. §-a alapján kötelezettséget vállalok arra, hogy a tulajdonszerzéstől számított 1 éven belül a föld helye szerinti településen állandó bejelentett lakosként életvitelszerűen fogok tartózkodni, vagy a tulajdonszerzéstől számított 1 éven belül a föld helye szerinti településen mezőgazdasági üzemközpontot létesítek, és mező-, erdőgazdasági tevékenységet, illetve kiegészítő tevékenységet folytatok.

Nyilatkozom, hogy az ingatlan megszerzésével nem lépem túl a Földforgalmi tv.-ben rögzített földszerzési és birtokmaximumot.

1. Az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontja alapján hozzájárulok, hogy az NFK a jelen nyilatkozatban szereplő személyes adataimat az adásvétel lebonyolításához szükséges mértékben kezelje.
2. **Amennyiben elővásárlási sorrend szerinti első helyen álló elővásárlásra jogosult vagyok és árverezőként nem vettem részt az árverésen (tehát árverési biztosítékot nem fizettem), úgy nyilatkozom, hogy az árverési biztosíték összegének megfelelő elővásárlói nyilatkozati biztosíték összegét maradéktalanul megfizettem az árverési hirdetményben rögzített határidőig és bankszámlára.**
3. **Tudomásul veszem és elfogadom, hogy a szerződés abban az esetben kerül velem megkötésre, ha a szerződéskötéskor az árverési hirdetmény VI. D) 1. pont 1.6. alpontjában meghatározott nyilatkozatokat megtettem, (elővásárlói árverési vevő esetében) az elővásárlói nyilatkozati biztosítékot megfizettem és az értékbecslési díjat megfizettem.**
4. **Kifejezetten nyilatkozom, hogy jelen nyilatkozatomat az árverési hirdetmény** VI. D) 3. pont **3.6. alpontjában foglaltakra tekintettel teszem meg, vagyis az árverés napjától számított 8 munkanapon belül az adásvételi szerződés megkötése céljából az NFK-nál jelentkezem, jelen hiánytalanul kitöltött nyilatkozat benyújtásával az NFK Ügyfélszolgálatán, az** **arveresivevojelentkezes@nfk.gov.hu** **e-mail címen, vagy I-Form-on** [**www.magyarorszag.hu**](http://www.magyarorszag.hu) **honlapon elérhető elektronikus űrlapkitöltő keretalkalmazáson keresztül a jelen hiánytalanul kitöltött nyilatkozat benyújtásával, feltöltésével.**

**Tudomásul veszem, hogy amennyiben a jelen nyilatkozat hiányosan, vagy nem az árverési hirdetményben foglaltaknak megfelelően kerül kitöltésre, úgy a benyújtott/elektronikus úton megküldött vagy az I-Form-on keresztül feltöltött nyilatkozat érvénytelennek minősül.**

1. **Tudomásul veszem és vállalom, hogy a vételárat az adásvételi szerződés megkötését követően, az adásvételi szerződésben vagy a földrészlet értékesítéséről kiállított Eladói számlán megjelölt számlaszámra, határidőig (2024. október 31.) átutalás útján megfizetem.**
2. **Tudomásul veszem. hogy**
* **ha az árverés napjától számított 8 munkanapon belül a szerződéskötés érdekében a 11. pontban előírt módon az NFK-nál nekem felróható okból nem jelentkezem,**
* **a hirdetményben előírt határidő alatt a szerződés nekem felróható okból nem kerül megkötésre,**
* **az értékbecslés díját nem fizetem meg,**
* **amennyiben nem nyertes árverezőként, hanem elővásárlásra jogosultként vagyok árverési vevő, és az árverési biztosíték összegének megfelelő, elővásárlói nyilatkozati biztosítékot nem fizetem meg,**
* **a teljes vételárat nem fizetem meg,**

**akkor úgy kell tekinteni, hogy az adásvételtől visszaléptem, amelyre figyelemmel a befizetett árverési biztosítékot elvesztem, és felelek a szerződéskötés meghiúsulásából az NFK-t ért károkért, továbbá viselem az NFK ebből fakadó költségeit.**

**Amennyiben több személy közösen árverezett és a közös árverezők a legmagasabb vételi ajánlatot tették vagy több személy közösen tett elsőhelyi elővásárlói elfogadó jognyilatkozatot, akkor jelen nyilatkozatot a közös árverezők (aki az árverésen licitáltak), illetve a közös elővásárlói elfogadó nyilatkozatot benyújtók külön-külön, személyesen kötelesek megtenni.**

**Tudomásul veszem, hogy amennyiben a nyertes közös árverezők, illetve a közös elővásárlói elfogadó nyilatkozatot benyújtók közül bármely személy a jogügylettől visszalép, úgy kell tekinteni, hogy az árverési vevő lép vissza, amelyre figyelemmel a befizetett árverési biztosítékot valamennyi közös árverező, illetve a befizetett elővásárlói nyilatkozati biztosítékot valamennyi közös elővásárlói elfogadó nyilatkozatot benyújtó elveszíti, és egyetemlegesen felelnek a szerződéskötés meghiúsulásából az NFK-t ért károkért, továbbá viselik az NFK ebből fakadó költségeit.**

1. **Szerződéskötéssel összefüggő nyilatkozatok** (Pontonként egy választ mindenképpen jelölnie kell!)

12.1. Nyilatkozom, hogy az általam a nyilvános árverésen felajánlott vételárat

a) pénzintézet által nyújtott hitel igénybevétele nélkül,

b) pénzintézet által nyújtott hitel igénybevételével

egyenlítem ki.

12.2. Az illetékfizetés kapcsán nyilatkozom, hogy

a) Igénybe kívánom venni az Itv. 26. § (1) bekezdés p) pontja szerinti illetékmentességet, annak jogszabályi feltételei fennállnak,

b) Nem kívánom igénybe venni azt Itv. 26. § (1) p) pontja szerinti illetékmentességet.

12.3. A földszerzési maximum kapcsán nyilatkozom, hogy

a) részarány-tulajdonnal nem rendelkezem

b) részarány tulajdonnal (is) rendelkezem, és a tulajdonomban álló részarány-tulajdon összesített aranykorona értéke mennyiségének huszada és a már tulajdonomban és haszonélvezetemben álló, továbbá a megszerzésre kerülő földterület vagy annak tulajdoni hányada hektárban kifejezett térmértékének együttes összege nem több mint 300.

12.4. A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény[[2]](#endnote-2) kapcsán nyilatkozom, hogy

a) nem minősülök kiemelt közszereplőnek, vagy kiemelt közszereplő közeli hozzátartozójának,

b) kiemelt közszereplőnek minősülök, vagy kiemelt közszereplő közeli hozzátartozója vagyok.

Kelt, ……………………………, ……… év …………. hónap ….. nap

……………………………………….

 árverési vevő

1. \*FIGYELEM! Kötelezően kitöltendő mező! A mező kitöltésének elmaradása, vagy hiányos, olvashatatlan kitöltése a nyilatkozat **ÉRVÉNYTELENSÉGÉT** vonja maga után! [↑](#footnote-ref-2)
2. 4. § (1) \*  E törvény alkalmazásában kiemelt közszereplő az a természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőzően legalább egy éven belül fontos közfeladatot látott el. A szolgáltató a 65. § szerinti belső szabályzatában kockázatérzékenységi megközelítés alapján az egy éves időtartamnál hosszabb időtartamot is meghatározhat.

(2) Az (1) bekezdés alkalmazásában fontos közfeladatot ellátó személy:

a) az államfő, a kormányfő, a miniszter, a miniszterhelyettes, az államtitkár, Magyarországon az államfő, a miniszterelnök, a miniszter és az államtitkár,

b) az országgyűlési képviselő vagy a hasonló jogalkotó szerv tagja, Magyarországon az országgyűlési képviselő és a nemzetiségi szószóló,

c) a politikai párt irányító szervének tagja, Magyarországon a politikai párt vezető testületének tagja és tisztségviselője,

d) a legfelsőbb bíróság, az alkotmánybíróság és olyan magas rangú bírói testület tagja, amelynek a döntései ellen fellebbezésnek helye nincs, Magyarországon az Alkotmánybíróság, az ítélőtábla és a Kúria tagja,

e) a számvevőszék és a központi bank igazgatósági tagja, Magyarországon a Állami Számvevőszék elnöke és alelnöke, a Monetáris Tanács és a Pénzügyi Stabilitási Tanács tagja,

f) a nagykövet, az ügyvivő és a fegyveres erők magas rangú tisztviselője, Magyarországon a rendvédelmi feladatokat ellátó szerv központi szervének vezetője és annak helyettese, valamint a Honvéd Vezérkar főnöke és a Honvéd Vezérkar főnökének helyettesei,

g) többségi állami tulajdonú vállalatok igazgatási, irányító vagy felügyelő testületének tagja, Magyarországon a többségi állami tulajdonú vállalkozás ügyvezetője, irányítási vagy felügyeleti jogkörrel rendelkező vezető testületének tagja,

h) \*  nemzetközi szervezet vezetője, vezetőhelyettese, vezető testületének tagja vagy ezzel egyenértékű feladatot ellátó személy.

(3) E törvény alkalmazásában a kiemelt közszereplő közeli hozzátartozója a kiemelt közszereplő házastársa, élettársa; vér szerinti, örökbefogadott, mostoha- és nevelt gyermeke, továbbá ezek házastársa vagy élettársa; vér szerinti, örökbefogadó, mostoha- és nevelőszülője. [↑](#endnote-ref-2)